open-index/open-wikipedia-markdown huggingface dataset:
Έρη Ρίτσου

Η **Ελευθερία (Έρη) Ρίτσου** (Σάμος, 1955)  είναι Ελληνίδα συγγραφέας, κόρη του Γιάννη Ρίτσου. 

## Βιογραφία
Είναι το μοναχοπαίδι του ποιητή Γιάννη Ρίτσου και της Γαρυφαλιώς Γεωργιάδου. Σπούδασε Αγγλική Φιλολογία και, έκτοτε, εργάστηκε στην Εθνική Τράπεζα, ενώ έχει αποκτήσει και μια κόρη, τη Λητώ.

Όταν γεννήθηκε το 1955, ο πατέρας της τής αφιέρωσε το ποίημα *Πρωινό άστρο* με τον υπότιτλο: *Μικρή εγκυκλοπαίδεια υποκοριστικών για την κορούλα μου*.

Η ίδια αναφέρει για τον πατέρα της ότι δεν έζησε αρκετά κοντά του και ότι τον έβλεπε μόνο σε γιορτές. Πιο πολύ τον έζησε επί Χούντας, όταν τον έστειλαν κατ' οίκον περιορισμό, στη Σάμο και τη Λέρο και, επίσης, αναφέρει ότι άργησε να καταλάβει ότι ο πατέρας της ήταν διάσημος. Η Ρίτσου είπε για τη δημοσιότητα/δημοτικότητα του πατέρα της: «*Δεν είχα ποτέ κόμπλεξ ότι ζω κάτω από τη σκιά του πατέρα μου*».

Το 2001 κυκλοφόρησε το πρώτο της βιβλίο με τίτλο *Οι τρεις βασιλοπούλες*, το οποίο το προόριζε για την κόρη της. Το άφησε περισσότερο από περιέργεια στον εκδοτικό οίκο Κέδρος, άλλα όταν το αναζήτησε την πληροφόρησαν ότι πρόκειται να το εκδώσουν. Έκτοτε έχει κυκλοφορήσει άλλα τέσσερα βιβλία, όλα από τον ίδιο εκδοτικό οίκο. Τα βιβλία της ανήκουν στην κατηγορία της παιδικής λογοτεχνίας κυρίως, αλλά και του μυθιστορήματος και του διηγήματος.

### Πολιτική
Η πρώτη της συμμετοχή στην πολιτική ήταν στις Ευρωεκλογές του 2014, με την ένταξή της στο ψηφοδέλτιο του ΚΚΕ.  Στις βουλευτικές εκλογές του 2019 τοποθετήθηκε στη 4η θέση του ψηφοδελτίου Επικρατείας του ΚΚΕ και δεν εξελέγη. Στις βουλευτικές εκλογές Μαΐου του 2023, ήταν υποψήφια βουλευτής στη Β1΄ Εκλογική περιφέρεια Βόρειου Τομέα Αθηνών, όπου και εξελέγη ως επιλαχούσα, αφού ο Γενικός Γραμματέας του ΚΚΕ, Δημήτρης Κουτσούμπας παραχώρησε την έδρα, κρατώντας την βουλευτική έδρα της Φθιώτιδας. Στις βουλευτικές εκλογές Ιουνίου του 2023, ήταν ξανά υποψήφια βουλευτής στη Β1΄ Εκλογική περιφέρεια Βόρειου Τομέα Αθηνών, ωστόσο δεν εξελέγη.

Στις προσεχείς Ευρωεκλογές 2024, η Έρη Ρίτσου είναι και πάλι υποψήφια ευρωβουλευτής με το ΚΚΕ.

## Εργογραφία

;Μεταφράσεις
* Ritsou, Ery. Segreti e rivelazioni. [tr.by]: Valentina Gilardi. Milano: Crocetti Editore, 2008. (στα ιταλικά)

;Ανθολογίες
*- Wo die Sonne zu Hause ist: griechische Geschichten für groß und klein. [tr.by]: Niki Eideneier, Sophia Georgallidis & Maria-Elena Elefterie. Köln: Romiosini Verlag, 2003. 219p (στα γερμανικά)

## Παραπομπές


## Πηγές
*Εθνικό Κέντρο Βιβλίου, ''Έρη Ρίτσου'' 

## Εξωτερικοί σύνδεσμοι
*Προφίλ στο biblionet.gr
*Προφίλ στο kedros.gr
*Συνέντευξη της Έρης Ρίτσου, για τα 100 χρόνια από τη γέννηση του Γιάννη Ρίτσου, στο ''Δημοσιογραφικό συγκρότημα Μακεδονία''

Κατηγορία:Έλληνες συγγραφείς του 20ού αιώνα
Κατηγορία:Γιάννης Ρίτσος
Κατηγορία:Συγγραφείς παιδικής και νεανικής λογοτεχνίας
Βιτάλι Κοζλόφσκι

Ο **Βιτάλι Βιτάλιϊοβιτς Κοζλόφσκι** (Ουκρανικά: Віталій Віталійович Козловський), είναι Ουκρανός τραγουδιστής.

## Δισκογραφία
;Στούντιο Άλμπουμ
* «Холодная ночь» (2005; золотой диск)
* «Нерозгаданi сни» (2006; золотой диск)
* «Красота-разлука» (2007; золотой диск)
* «Тільки кохання» (2009)
* «Будь сильнее» (2014)

;
* «20UA» (2011)

;Σινγκλ
* «Чемпіони» (2008)
* «Сияние» (2013)
* «Будь со мной» (2013)
* «Мила моя» (2013)
* «Математика» (2013)

## Βιντεογραφία

## Παραπομπές


## Εξωτερικοί σύνδεσμοι
* https://web.archive.org/web/20190605093645/http://vitaliykozlovskiy.com/

Κατηγορία:Ουκρανοί τραγουδιστές
Κατηγορία:Ουκρανοί χορευτές
Κατηγορία:Ουκρανοί δημοσιογράφοι
Κατηγορία:Απόφοιτοι του Πανεπιστημίου του Λβιβ
Ισαάκ Ζιντά

Ο **Γιακούμπα Ισαάκ Ζιντά** (γεννήθηκε το 1965) είναι στρατιωτικός -αντισυνταγματάρχης- από την Μπουρκίνα Φάσο και προσωρινός πρωθυπουργός της χώρας από τις 23 Σεπτεμβρίου 2015 ως τις 29 Δεκεμβρίου του ίδιου χρόνου. Για μικρό χρονικό διάστημα (1 Νοεμβρίου - 18 Νοεμβρίου 2014) ήταν προσωρινός αρχηγός κράτους.

## Καριέρα και σπουδές
Ο Ζιντά απέκτησε πτυχίο μάστερ στις επιχειρήσεις στο Πανεπιστήμιο της Λυών. Έλαβε επίσης στρατιωτική εκπαίδευση από τον αμερικανικό στρατό.  Επί προεδρίας του Μπλεζ Κομπαορέ, υπηρέτησε ως αναπληρωτής διοικητής του Τάγματος της προεδρικής ασφάλειας.. Συμμετείχε επίσης σε ειρηνευτική αποστολή του ΟΗΕ στη Λαϊκή Δημοκρατία του Κονγκό από το 2008 έως το 2009.

## Εξέγερση στην Μπουρκίνα Φάσο το 2014
Στο πλαίσιο της λαϊκής εξέγερσης στην Μπουρκίνα Φάσο το 2014 ο στρατιωτικός Ονορέ Ναμπερέ Τραορέ ανέλαβε προσωρινά την προεδρία αλλά αμφισβητήθηκε άμεσα και ο Ζιντά ανέλαβε την προεδρία της χώρας. Αποφασίστηκε όμως άμεσα η αντικατάστασή του και ανέλαβε υπηρεσιακός πρόεδρος, ο Μισέλ Καφαντό. Στη συνέχεια ο Καφαντό διόρισε τον Ζιντά στην πρωθυπουργία, στις 19 Νοεμβρίου 2014. Στην προσωρινή κυβέρνηση, που διορίστηκε στις 23 Νοεμβρίου, ο Ζιντά έγινε εκτός από πρωθυπουργός και υπουργός Άμυνας.

Την περίοδο 17-23 Σεπτεμβρίου 2015 ήταν εκτός εξουσίας, καθώς ανατράπηκε σε πραξικόπημα από μέλη της προεδρικής φρουράς.

## Παραπομπές


Κατηγορία:Πρωθυπουργοί της Μπουρκίνα Φάσο
Κατηγορία:Στρατιωτικοί
Αφθονίδης

Το ελληνικό επώνυμο **Αφθονίδης** μπορεί να αναφέρεται σε κάποιο από τα παρακάτω πρόσωπα:

* Γερμανός Αφθονίδης (19ος αι.), μοναχός και λόγιος
* Γεώργιος Αφθονίδης (Φιλικός) (19ος αι.), μέλος της Φιλικής Εταιρείας
* Γεώργιος Αφθονίδης (στρατιωτικός) (1880-1962), αντιστράτηγος, αρχηγός Γ.Ε.Σ.
* Θεόδωρος Αφθονίδης (1890-1939), υποστράτηγος
Βόρεια Περιφέρεια, Σιέρα Λεόνε

Η **Βόρεια Περιφέρεια** είναι μια από τις 4 περιφέρειες της Σιέρα Λεόνε. Πρωτεύουσά της είναι το Μακένι. Έχει έκταση 35.936 τ.χλμ. (μεγαλύτερη περιφέρεια της Σιέρα Λεόνε), πληθυσμό 1.718.240 κατοίκων (μεγαλύτερη) και πυκνότητα 47,81 κατοίκων ανά τ.χλμ. (μικρότερη).

## Γεωγραφία
Η Βόρεια περιφέρεια συνορεύει στα νοτιοδυτικά με τη Δυτική, στα νοτιοανατολικά με τη Νότια, στα βόρεια και ανατολικά με τη Γουϊνέα και στα δυτικά βρέχεται από τον Ατλαντικόν Ωκεανό. Περιλαμβάνει το ποτάμι Σιέρα Λεόνε.

## Επαρχίες

## Δείτε επίσης
Περιφέρειες και επαρχίες της Σιέρα Λεόνε

Κατηγορία:Περιφέρειες της Σιέρα Λεόνε
Κάμπια (Σιέρα Λεόνε)

Η **Κάμπια** (*Kambia*) είναι μια από τις 5 επαρχίες της Βόρειας περιφέρειας, Σιέρα Λεόνε. Πρωτεύουσά της είναι η Κάμπια. Έχει έκταση 3.108 τ.χλμ. (μικρότερη επαρχία της Β. περιφέρειας), πληθυσμό 313.765 κατοίκων (τέταρτη μεγαλύτερη) και πυκνότητα 100,95 κατοίκων ανά τ.χλμ. (μεγαλύτερη).

## Γεωγραφία
Η Κάμπια βρίσκεται βορειοδυτικά της χώρας και της Βόρειας περ.. Συνορεύει στα νότια με το Πορτ Λόκο, στα ανατολικά με το Μπομπάλι, στα βόρεια με τη Γουινέα και στα δυτικά βρέχεται από τον Ατλαντικό.

## Δείτε επίσης
* Επαρχίες της Σιέρα Λεόνε

Κατηγορία:Επαρχίες της Σιέρα Λεόνε
Μπομπάλι

Το **Μπομπάλι** (Bombali) είναι μια από τις 5 επαρχίες της Βόρειας περιφέρειας, Σιέρρα Λεόνε. Πρωτεύουσά της είναι το Μακένι. Έχει έκταση 7.985 τ.χλμ. (δεύτερη μεγαλύτερη επαρχία της Β. περιφέρειας), πληθυσμό 434.319 κατοίκων (δεύτερη μεγαλύτερη) και πυκνότητα 54,39  κατοίκων ανά τ.χλμ. (τρίτη μεγαλύτερη).

## Γεωγραφία
Το Μπομπάλι βρίσκεται βόρεια της χώρας και βορειοδυτικά της Βόρειας περ.. Συνορεύει στα βορειοδυτικά με την Κάμπια, στα νοτιοδυτικά με το Πορτ Λόκο, στα νότια με το Τονκολίλι και στα βόρεια με τη Γουινέα.

## Δείτε επίσης
* Επαρχίες της Σιέρρα Λεόνε

## Παραπομπές


Μ
Κοϊναντούγκου

Το **Κοϊναντούγκου** (*Koinadugu*) είναι μια από τις 5 επαρχίες της Βόρειας περιφέρειας, Σιέρα Λεόνε. Πρωτεύουσά της είναι η Καμπάλα. Έχει έκταση 12.121 τ.χλμ. (μεγαλύτερη επαρχία της Β. περιφέρειας), πληθυσμό 265.765 κατοίκων (μικρότερη) και πυκνότητα 21,92 κατοίκων ανά τ.χλμ. (μικρότερη).

## Γεωγραφία
Το Κοϊναντούγκου βρίσκεται βορειοανατολικά της χώρας και δυτικά της Βόρειας περ.. Συνορεύει στα δυτικά με το Μπομπάλι, στα νότια με το Κόνο, στα νοτιοδυτικά με το Τονκολίλι και στα βόρεια και ανατολικά με τη Γουινέα.

## Δείτε επίσης
* Επαρχίες της Σιέρα Λεόνε

## Παραπομπές


Κατηγορία:Επαρχίες της Σιέρα Λεόνε
Πορτ Λόκο

Το **Πορτ Λόκο** (Port Loko) είναι μια από τις 5 επαρχίες της Βόρειας περιφέρειας, Σιέρρα Λεόνε. Πρωτεύουσά της είναι το Πορτ Λόκο. Έχει έκταση 5.719 τ.χλμ. (τέταρτη μεγαλύτερη επαρχία της Β. περιφέρειας), πληθυσμό 500.992 κατοίκων (μεγαλύτερη) και πυκνότητα 87,6 κατοίκων ανά τ.χλμ. (δεύτερη μεγαλύτερη).

## Γεωγραφία
Το Πορτ Λόκο βρίσκεται βορειοδυτικά της χώρας και δυτικά της Βόρειας περ.. Συνορεύει στα  βόρεια με την Κάμπια, στα ανατολικά με το Μπομπάλι, στα νοτιοανατολικά με το Τονκολίλι, στα νότια με τη Μογιάμπα, στα νοτιοδυτικά με τη Δυτική Αγροτική Επαρχία και στα δυτικά βρέχεται από τον Ατλαντικό.

## Δείτε επίσης
* Επαρχίες της Σιέρρα Λεόνε

## Παραπομπές


Π
Τονκολίλι

Το **Τονκολίλι** (αγγλικά: *Tonkolili*) είναι μια από τις 5 επαρχίες της Βόρειας περιφέρειας, Σιέρρα Λεόνε. Πρωτεύουσά της είναι η Μαγκμπουράκα. Έχει έκταση 7.003 τ.χλμ. (τρίτη μεγαλύτερη επαρχία της Β. περιφέρειας), πληθυσμό 375.363 κατοίκων (τρίτη μεγαλύτερη) και πυκνότητα 53,6 κατοίκων ανά τ.χλμ. (τέταρτη μεγαλύτερη).

## Γεωγραφία
Το Τονκολίλι βρίσκεται κεντρικά της χώρας και της Βόρειας περιφέρειας. Συνορεύει στα  βορειοανατολικά με το Κοϊναντούγκου, στα νοτιοανατολικά με το Κόνο και την Κενέμα, στα νότια-κεντρικά με το Μπο, στα νοτιοδυτικά με τη Μογιάμπα, στα βόρεια με το Μπομπάλι και στα βορειοδυτικά με το Πορτ Λόκο.

## Δείτε επίσης
*Επαρχίες της Σιέρρα Λεόνε

Τ
Μακένι

Το **Μακένι** (αγγλικά: *Makeni*) είναι η τέταρτη μεγαλύτερη πόλη της Σιέρα Λεόνε μετά την Φρήταουν, την Μπο και την Κενέμα. Είναι η πρωτεύουσα της Βόρειας περιφέρειας και της επαρχίας Μπομπάλι.

## Γεωγραφία
Το Μακένι βρίσκεται κεντρικά της χώρας, κεντρικά της Β. περιφέρειας και νότια του Μπομπάλι.

## Αθλητισμός
Το δημοφιλέστερο άθλημα στην Κενέμα, όπως και σε όλην την Σιέρρα Λεόνε, είναι το ποδόσφαιρο.

## Εκπαίδευση
Σύμφωνα με το εκπαιδευτικό σύστημα στην Σιέρρα Λεόνε, οι μαθητές φοιτούν για 6 χρόνια (συνήθως από τα 6 ως τα 12) στο δημοτικό και έξι στο Γυμνάσιο (13-18). Η φοίτηση στο δημοτικό είναι υποχρεωτική.

## Ραδιοφωνικοί σταθμοί
* Radio Mankneh 95.1
* SLBS Radio 

## Πρόσωπα
* Έρνεστ Μπάι Κορόμα (Ernest Bai Koroma), πρόεδρος της Σιέρρα Λεόνε
* Έντουαρντ Τούρεϋ (Edward Turay), δικηγόρος
* Μπρίμα Κορόμα (Brima Koroma), ποδοσφαιριστής
* Μόουζις Σέσεϋ (Moses Sesay)
* Μοχάμεντ Καμάρα (Mohamed Kamara), ποδοσφαιριστής

Κατηγορία:Πόλεις της Σιέρα Λεόνε
Σκακιστικό άνοιγμα

**Σκακιστικά ανοίγματα** ονομάζονται οι πρώτες κινήσεις που παίζουν δύο παίκτες στο σκάκι. Σκοπός τους είναι να καταλάβουν χώρο στο μικρό κέντρο και να έχουν τον έλεγχο σε μία παρτίδα. Αφού πρώτα αναπτύξουμε τα κομμάτια μας, μπορούμε να επιτεθούμε μετά στον αντίπαλο. Σκοπός του ανοίγματος, αυτής την σειράς κινήσεων είναι να έχουμε το πάνω χέρι από την αρχή της παρτίδας. Υπάρχουν πολλά ανοίγματα όπως το ισπανικό, το γαλλικό, το ιταλικό και άλλα. Αυτά είναι συγκεκριμένες κινήσεις που εφαρμόζονται και από τους δύο παίκτες.

Γενική συμβουλή είναι να μην μετακινείται (αν δεν υπάρξει σοβαρή ανάγκη) στο άνοιγμα δύο φορές το ίδιο κομμάτι, προκειμένου να μην υπάρξει απώλεια χρόνου στην ανάπτυξη των κομματιών.
Ναουάλ Ελ Σααντάουι

Η **Ναουάλ Ελ Σααντάουι** (αραβικά **نوال السعداوى**, αγγλικά *Nawal El Saadawi*, 27 Οκτωβρίου 1931 – 21 Μαρτίου 2021) ήταν Αιγύπτια ιατρός, συγγραφέας και φεμινίστρια.

Έχει γράψει πολλά βιβλία σχετικά με τη θέση των γυναικών στον μουσουλμανικό κόσμο και έχει καταγγείλει την πρακτική της κλειτοριδεκτομής (που υπέστη και η ίδια σε μικρή ηλικία) και είναι διαδεδομένη σε διάφορες χώρες της Αφρικής και της Ασίας.

Υπήρξε από τους ιδρυτές της «Αραβικής Ένωσης για τα Ανθρώπινα Δικαιώματα» (*Arab Association for Human Rights*). Επίσης ίδρυσε την «Ένωση Αλληλεγγύης για τις Γυναίκες στον Αραβικό κόσμο» (*Arab Women's Solidarity Association*), την «Ένωση για την Αγωγή Υγείας» (*Health Education Association*) και την «Ένωση Αιγυπτίων γυναικών συγγραφέων» (*Egyptian Women Writer’s Association*).

Ήταν αρχισυντάκτρια του περιοδικού *Health Magazine* στο Κάιρο και συντάκτρια στο ιατρικό περιοδικό *Medical Association Magazine*.

Έχει τιμηθεί από το Συμβούλιο της Ευρώπης με το Βραβείο *«North-South»*, ενώ της απονεμήθηκε και το *"Inana International Prize"* στο Βέλγιο. 

## Βιογραφικό
Η Ναβάλ Ελ Σααντάουι γεννήθηκε στις 27 Οκτωβρίου 1931 σε ένα μικρό χωριό της Αιγύπτου, το Kafr Tahla. Ο πατέρας της ήταν κυβερνητικός αξιωματούχος, στο Υπουργείο Παιδείας και είχε πάρει μέρος στην Αιγυπτιακή Επανάσταση του 1919.

Στην ηλικία των έξι ετών υπέστη, παρουσία της μητέρας της, κλειτοριδεκτομή από μια μαμή του χωριού. Πολλά χρόνια αργότερα, το 1980, περιέγραψε το γεγονός στο βιβλίο της *The Hidden Face of Eve: Women in the Arab World*: 
Δεν ήξερα τι είχαν κόψει από το σώμα μου και δεν έψαξα να βρω. Απλώς έκλαψα και φώναξα την μητέρα μου για βοήθεια. Αλλά το χειρότερο σοκ από όλα ήταν όταν κοίταξα γύρω και την βρήκα να στέκεται στο πλευρό μου. Ναι ήταν αυτή, δεν μπορούσα να είχα κάνει λάθος, με σάρκα και οστά, ακριβώς στην μέση αυτών των ξένων ανθρώπων, μιλούσε μαζί τους και τους χαμογελούσε, σαν να μην είχαν πάρει μέρος στη σφαγή της κόρης της μερικά λεπτά πριν.

Το 1955 απεφοίτησε από την Ιατρική Σχολή του Πανεπιστημίου του Καΐρου. Τόσο κατά τη διάρκεια της πρακτικής της όσο και αργότερα, όταν εργαζόταν ως ιατρός στη γενέτειρά της, είδε την καταπίεση που υφίσταντο οι γυναίκες και τα προβλήματα κάθε είδους που αντιμετώπιζαν στην καθημερινότητά τους. Όταν προσπάθησε να προστατεύσει μια από τις ασθενείς της, που ήταν θύμα οικογενειακής βίας, ανακλήθηκε στην πρωτεύουσα.

## Παραπομπές


## Εξωτερικοί σύνδεσμοι

*  
* 

Κατηγορία:Αιγύπτιοι συγγραφείς
Κατηγορία:Ακτιβιστές κατά του ακρωτηριασμού των γυναικείων γεννητικών οργάνων
Κατηγορία:Αιγύπτιοι φεμινιστές
Ηφαιστειακός χειμώνας

Ως **ηφαιστειακός χειμώνας** (volcanic winter) χαρακτηρίζεται γενικά η κλιματολογική μεταβολή με διατηρούμενη μείωση της παγκόσμιας θερμοκρασίας που προκαλείται μετά από ηφαιστειακή έκρηξη. 

Βασική αιτία αυτού του φαινομένου είναι η ηφαιστειακή τέφρα και σταγονίδια θειικού οξέος που παραμένουν, σε μορφή αερολύματος, για αρκετό χρόνο στην κατώτερη ζώνη της ατμόσφαιρας, την τροπόσφαιρα, αλλά και στη στρατόσφαιρα, με συνέπεια να μειώνουν την ηλιακή ακτινοβολία. 

## Γενικά
Η διατήρηση του φαινομένου είναι ανάλογη του όγκου και της έκτασης των παραπάνω αιτιών, η καθίζηση των οποίων είναι ιδιαίτερα χρονοβόρα.
Γενικά το φαινόμενο του ηφαιστειακού χειμώνα, εκτός από τα καιρικά προβλήματα που επιφέρει, σημαντικά εξ ίσου είναι και τα επί της εναέριας κυκλοφορίας δημιουργούμενα. Η δυσμενέστερη επίπτωση που μπορεί να προκληθεί, είναι στο περιβάλλον, με δεδομένη την καταστροφή του όζοντος.

## Έκταση
Ο ηφαιστειακός χειμώνας μπορεί να σημειωθεί σε πολύ ευρύτερη περιοχή από τη θέση του υπαίτιου ηφαιστείου, καλύπτοντας μια γεωγραφική ήπειρο, μέχρι ακόμα και οι συνέπειές του να επηρεάσουν ολόκληρο τον πλανήτη. Χαρακτηριστική περίπτωση διατήρησης ηφαιστειακού χειμώνα είναι αυτή που παρατηρήθηκε μετά την έκρηξη του ηφαιστείου Πινατούμπο (στις Φιλιππίνες), το 1991, όπου και διατηρήθηκε για δύο με τρία χρόνια, ενώ ακόμα πιο σημαντική σε έκταση των συνεπειών ήταν εκείνη που σημειώθηκε μετά την έκρηξη του ηφαιστείου Ταμπόρα (Ινδονησίας) το 1815, όταν το επόμενο έτος στη διάρκεια του θέρους σημειώθηκαν εκτενείς χιονοπτώσεις στις ΗΠΑ, Νέα Αγγλία κ.α. όπου και δόθηκε η ονομασία "*[[έτος χωρίς καλοκαίρι]]*".

## Ιστορικά Παραδείγματα
### 1991

Η έκρηξη του ηφαιστείου στο όρος Πινατούμπο έγινε αισθητή στην παγκόσμια θερμοκρασία για τα επόμενα 2 με 3 χρόνια. 

## Δείτε επίσης
* Έτος χωρίς καλοκαίρι

## Παραπομπές


## Βιβλιογραφία
* .

Κατηγορία:Ηφαιστειολογία
Κατηγορία:Κλιματολογία
RF

Η συντομογραφία λατινικών χαρακτήρων **RF** ή **Rf** μπορεί να αναφέρεται:

* Στο Ραδερφόρντιο, χημικό στοιχείο ως **Rf**.

## Θετικές επιστήμες
* Στην Ραδιοσυχνότητα (RF **R**adio **F**requency).
* Στην RF (σύνδεση), τύπος σύνδεσης ραδιοτηλεοπτικών σημάτων και συσκευών.
* Στο Αρχείο καταχωρητών, (**R**egister **F**ile) όρο στην επιστήμη υπολογιστών.

## Ιατρική
* Στη Γενετική σύνδεση, διεθνής όρος: **R**ecombinant **f**requency*
* Στον [[Δικτυωτός σχηματισμός|Δικτυωτό σχηματισμό]] (*'R**eticular **f**ormation), όρο της Ιατρικής
*Στον [[Ρευματοειδής παράγοντας|Ρευματοειδή παράγοντα]], (**R**heumatoid **F**actor), μέθοδο διάγνωσης.

==Άλλες χρήσεις==
* Στο [[Ρωμαϊκό πόδι]] (**R**oman **F**oot), μονάδα μέτρησης της Ρωμαϊκής αυτοκρατορίας.
*Στο Rhodesian Front, πολιτικό κόμμα της Ροδεσίας.
*Στη [[Ρωσία]] (Russian Federation)
*Στον κωδικό **RF*' που αφορά στην αεροπορική εταιρεία *Florida West International Airways'' κατά IATA.
Αφιάρτης

Ο **Αφιάρτης** ανήκει στην τοπική Κοινότητα Μενετών και συγκεκριμένα περιλαμβάνει το νοτιότερο κομμάτι της νότιας Καρπάθου,ενώ αποτελεί τη μεγαλύτερη, σε έκταση, πεδιάδα του νησιού. Συνακόλουθα, αποτελούσε ανέκαθεν αγροτική περιοχή, ενώ επιπλέον φιλοξενεί σήμερα και το αεροδρόμιο του νησιού. Εδώ κατασκευάστηκε το παλαιό στρατιωτικό αεροδρόμιο από τους Ιταλούς κατά τον Β΄ Παγκόσμιο Πόλεμο. Παλαιότερα στον Αφιάρτη υπήρχαν πολλές αγροτικές κατοικίες (υποστατικά), που έμειναν συν τω χρόνω ακατοίκητες. 

## Ιστορική γεωγραφία
Ο Κλαύδιος Πτολεμαίος αναφέρει ότι στην περιοχή Αφιάρτης βρίσκεται το νοτιοανατολικό ακρωτήριο της Καρπάθου, γνωστό ως **Εφιάλτειον**. Η ονομασία προέρχεται από τον μυθικό γίγαντα Εφιάλτη, για τον οποίο ξένοι περιηγητές αναφέρουν ότι ζούσε στην Κάρπαθο. Από το όνομά του, με παραφθορά, προήλθε και το σημερινό τοπωνύμιο «Αφιάρτης».

## Αρχαιολογία
Στον Αφιάρτη, πολύ κοντά στο παλιό αεροδρόμιο, υπάρχουν ερείπια από τη Θαέθω, αρχαία πόλη της Καρπάθου. Για τον λόγο αυτό η τοποθεσία εκεί ονομάζεται και «Κατελύματα», δηλαδή «ερείπια». Εκεί υπάρχουν και τα ερείπια παλαιοχριστιανικού ναού, πιθανώς του Αγίου Γεωργίου, ο οποίος σημειώνεται και στον φράγκικο χάρτη του νησιού.

## Πηγές
* Το  αντίστοιχο λήμμα στη *Νέα Ελληνική Εγκυκλοπαίδεια* («Χάρη Πάτση»), τόμος 7, σελ. 451

Κατηγορία:Γεωγραφία της Καρπάθου
Κατηγορία:Ιστορική γεωγραφία
Ασπιώτης

Το ελληνικό επώνυμο **Ασπιώτης** μπορεί να αναφέρεται σε κάποιο από τα εξής πρόσωπα:

* Αρίστος Ασπιώτης (1910-1983), ψυχίατρος
* Γεράσιμος Ν. Ασπιώτης (1844-1901), εκδότης, γιος του Νικολάου Ασπιώτη (1815-1891)
* Γεώργιος Ασπιώτης, ποδηλάτης που συμμετείχε στους Ολυμπιακούς Αγώνες του 1896
* Ηλίας Ασπιώτης, βουλευτής Χίου (εκλ. το 1935)
* Κωνσταντίνος Γ. Ασπιώτης (1872-1963), εκδότης, γιος του Γερασίμου Ασπιώτη (1844-1901)
* Κωνσταντίνος Ασπιώτης, ηθοποιός (1982-)
* Μιχαήλ Ασπιώτης (1873-;), αρχαιολόγος και μαθηματικός
* Νικόλαος Ασπιώτης (1815-1891), ζωγράφος
* Νικόλαος Γ. Ασπιώτης, εκδότης, εγγονός του Νικολάου Ασπιώτη (1815-1891)
* Νικόλαος Ασπιώτης (1912-1985), καθηγητής της κτηνιατρικής
* Ασπιώτης (εκδότης)
Αρίστος Ασπιώτης

Ο **Αρίστος Α. Ασπιώτης** (Σμύρνη 1910 - Αθήνα, Ιανουάριος 1983) ήταν Έλληνας ψυχίατρος.

## Βιογραφία
Γεννήθηκε το 1910 στη Σμύρνη και μετά τη Μικρασιατική καταστροφή εγκαταστάθηκε οικογενειακώς κατά το 1922 στην Αθήνα, όπου σπούδασε ιατρική από το 1927 μέχρι το 1933 στο Πανεπιστήμιο Αθηνών και στη συνέχεια υπηρέτησε ως ψυχίατρος και νευρολόγος στο Αιγινήτειο και στο Δρομοκαΐτειο Ψυχιατρείο. Το 1949 ίδρυσε στην Αθήνα, με τη συνεργασία και άλλων επιστημόνων και την υποστήριξη της Χριστιανικής Ενώσεως Επιστημόνων, το «Ινστιτούτο Ιατρικής Ψυχολογίας και Ψυχικής Υγιεινής».

Είχε ακροδεξιές-εθνικιστικές απόψεις και συνδεόταν με συντηρητικές θρησκευτικές οργανώσεις όπως η Αδελφότης Θεολόγων "Η Ζωή".

Ανήκε στην εκδοτική ομάδα του χριστιανοεπιστημονικού περιοδικού *Ακτίνες* (εκδιδόμενο από τη Χριστιανική Ένωση Επιστημόνων).

Παντρεύτηκε τη Δέσποινα, αδελφή του Αλέξανδρου Τσιριντάνη, καθηγητή Νομικής και ηγετικού στελέχους ακροδεξιών χριστιανικών οργανώσεων και απέκτησαν δύο παιδιά. 

Πέθανε τον Ιανουάριο του 1983 και κηδεύθηκε στις 25 Ιανουαρίου από τον ιερό ναό Αγίων Θεοδώρων του Πρώτου Νεκροταφείου Αθηνών. 

## Έργα
Ο Ασπιώτης έγραψε σειρά βιβλίων για θέματα ψυχολογίας από χριστιανική οπτική. Μερικά από τα έργα του είναι:

* *Θέματα της σημερινής ψυχολογίας*
* *Το παιδί και ο ψυχικός του κόσμος* (1958)
* *Το παιδί και η πειθαρχία*
* *Η ψυχική ωριμότης του ανθρώπου* (1960)
* *Το παιδί και το παιχνίδι*
* *Τα αισθήματα μειονεκτικότητας*
* *Η αγωγή και ο νέος άνθρωπος*
* *Η σεξουαλική σφαίρα και ο νέος άνθρωπος*

## Παραπομπές


## Πηγές
* Το  αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 7, σελ. 102

Κατηγορία:Έλληνες ψυχίατροι
Κατηγορία:Έλληνες συγγραφείς του 20ού αιώνα
Κατηγορία:Έλληνες νευρολόγοι
Κατηγορία:Έλληνες ιατροί του 20ού αιώνα
Μελαμπόδεια

Η ***Μελαμπόδεια*** ή ***Μελαμποδία*** ήταν επικό ποίημα του 7ου ή 6ου π.Χ. αιώνα, το οποίο αρχαίοι συγγραφείς (όπως ο Αθήναιος και ο Παυσανίας) απέδιδαν στον Ησίοδο, ενώ αντίθετα οι σύγχρονοι φιλόλογοι το κατατάσσουν στα *ψευδοησιόδεια* έπη. Αποτελούνταν από τρία τουλάχιστον βιβλία και διηγιόταν την ζωή και τα κατορθώματα του μυθικού ήρωα, μάντη και θεραπευτή Μελάμποδα.

Ο *Μελάμπους*, κατά τον Ηρόδοτο, ήταν αυτός που εισήγαγε την λατρεία του Διονύσου στην Ελλάδα και καθιέρωσε τις φαλλικές τελετουργίες (Φαλληφόρια). Ήταν επίσης ο πρώτος άνθρωπος στον οποίο οι θεοί προσέδωσαν προφητικές και θεραπευτικές ικανότητες. Ως θεραπευτής απήλλαξε τις κόρες του Προίτου, του μυθικού βασιλιά της Τίρυνθας, από την μανία που τις είχε καταλάβει, επειδή αψήφησαν τον Διόνυσο, και έλαβε ως αμοιβή τα δύο τρίτα του βασιλείου του. Θεράπευσε επίσης τον Ίφικλο, τον γιό του *Φυλάκου*, από τα προβλήματα στειρότητας που είχε, παίρνοντας ως αντάλλαγμα το περίφημο κοπάδι αγελάδων του πατέρα του (που ο Μελάμπους το ήθελε για να το χαρίσει στον αδελφό του *Βίαντα* προκειμένου αυτός να μπορέσει να παντρευτεί την Πηρώ, την κόρη του *Νηλέως*).
Αυτούς τους μύθους το δίχως άλλο θα διηγιόταν η *Μελαμπόδεια* - άλλωστε ένα από τα διασωθέντα αποσπάσματα αναφέρεται ρητά στην ιστορία με τον Ίφικλο. 

Εκτός όμως από τις ιστορίες για τον Μελάμποδα, περιείχε επίσης και διηγήσεις για τους άλλους μεγάλους μάντεις της μυθικής εποχής.
Διαβάζουμε έτσι σε κάποιο απόσπασμα τον μύθο του Τειρεσία που μεταμορφώθηκε σε γυναίκα, επειδή σκότωσε ένα θηλυκό φίδι την ώρα που ζευγάρωνε. Έχοντας γνωρίσει τον έρωτα και σαν άνδρας και σαν γυναίκα, κλήθηκε ως διαιτητής στην λογομαχία μεταξύ Δία και Ήρας για το ποιο από τα δύο φύλα απολαμβάνει περισσότερο την ερωτική ηδονή. Ο Τειρεσίας είπε πως από τα δέκα μέρη ηδονής η γυναίκα γεύεται τα εννιά και ο άνδρας μόνο το ένα. Η Ήρα τότε θυμωμένη (επειδή αποκάλυψε τα μυστικά της γυναικείας φύσης) τον τύφλωσε, αλλά ο Δίας ως αντιστάθμισμα του χάρισε προφητική ικανότητα και μακροζωία. 
Ένα άλλο απόσπασμα αναφερόταν στην συνάντηση του Κάλχαντος με τον Μόψο και στον αγώνα μαντικής ικανότητας που επακολούθησε. Νικητής ανακηρύχθηκε ο Μόψος και ο Κάλχας ντροπιασμένος πέθανε από την λύπη του.
 
Συνολικά, από την *Μελαμπόδεια* διασώθηκαν εννιά αποσπάσματα. Αναφέρονται από τον Αθήναιο, τον Στράβωνα,τον *Σχολιαστή της Οδύσσειας*, τον Κλήμη τον Αλεξανδρέα και τον Ιωάννη Τζέτζη.

## Παραπομπές


κατηγορία:Αρχαία ελληνικά έπη
Αλεξάντρ Βασίλιεβιτς Αλεξάντροφ

Ο **Αλεξάντρ Βασίλιεβιτς Αλεξάντροφ** (Александр Васильевич Александров, 13 Απριλίου 1883 – 8 Ιουλίου 1946) ήταν Ρώσος / Σοβιετικός συνθέτης, ιδρυτής της ομώνυμης Χορωδίας. Ο Αλεξάντροφ έγραψε τη μουσική του εθνικού ύμνου της Σοβιετικής Ενώσεως, ο οποίος το 2000 έγινε ο εθνικός ύμνος της Ρωσίας (με νέους στίχους). Το έργο του αναγνωρίσθηκε με τις τιμητικές διακρίσεις του τίτλου του Λαϊκού Καλλιτέχνη της ΕΣΣΔ και του Βραβείου Στάλιν.

Ο Α.Β. Αλεξάντροφ, γνωστός με το υποκοριστικό Σάσα, γεννήθηκε στο Πλάχινο, ένα χωριό στα νοτιοανατολικά της Μόσχας. Ως παιδί τραγουδούσε τόσο εντυπωσιακά, ώστε ταξίδεψε μέχρι την Αγία Πετρούπολη για να γίνει μέλος της χορωδίας του Καθεδρικού Ναού του Καζάν. Εκεί μελέτησε σύνθεση υπό τον Νικολάι Μέτνερ και συνέχισε στη Μόσχα, όπου πήρε διδακτορικό και τελικώς έγινε καθηγητής της μουσικής το 1918.

Εργαζόμενος ως καθηγητής στο Ωδείο της Μόσχας, ο Αλεξάντροφ ίδρυσε παράλληλα τη Χορωδία Αλεξάντροφ και διετέλεσε επί πολλά έτη διευθυντής της, θέση εξαιτίας της οποίας κέρδισε την ευαρέσκεια του Ιωσήφ Στάλιν. Η χορωδία του συμμετέσχε με επιτυχία στη Διεθνή `Εκθεση του 1937 στο Παρίσι και το 1942 ο Στάλιν παράγγειλε στον Αλεξάντροφ και στον στιχουργό Σεργκέι Μιχαλκόφ τη δημιουργία ενός νέου εθνικού ύμνου της ΕΣΣΔ. Ο νέος ύμνος υιοθετήθηκε επισήμως την 1η Ιανουαρίου 1944, έγινε πολύ δημοφιλής και παρέμεινε ο εθνικός ύμνος της χώρας μέχρι την κατέρρευση της ΕΣΣΔ το 1991. Αργότερα ωστόσο έγινε ο Εθνικός Ύμνος της Ρωσίας, με νέους στίχους από τον Μιχαλκόφ.

[285px|right|thumb|Η χορωδία Αλεξάντροφ με τον [Ιωσήφ Κομπζόν ως σολίστα]]
Ο Α.Β. Αλεξάντροφ συνέθεσε επίσης πολλά πατριωτικά τραγούδια, μεταξύ των οποίων το περίφημο «Ο ιερός πόλεμος», καθώς και το επίσημο εμβατήριο των σοβιετικών (και σήμερα των ρωσικών) Ενόπλων Δυνάμεων, το «Τραγούδι του Σοβιετικού Στρατού». Γενικότερα, αναφέρεται ότι συνέθεσε επίσης όπερες και συμφωνικά έργα.

Απεβίωσε από καρδιακή προσβολή σε ηλικία 63 ετών, ενώ βρισκόταν σε περιοδεία στο Βερολίνο, σύμφωνα με κάποιες πηγές κατά το ταξίδι της επιστροφής από τη Γερμανία.

## Δείτε επίσης
* Χορωδία Αλεξάντροφ

## Σημειώσεις


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 4, σελ. 99

## Εξωτερικοί σύνδεσμοι

* Βιογραφία γραμμένη από τον εγγονό του  (στη ρωσική) με αρκετές φωτογραφίες

Κατηγορία:Ρώσοι συνθέτες
Κατηγορία:Ρώσοι διευθυντές χορωδίας
Κλιματολογία

thumb|310px|right|Παγκόσμιος κλιματολογικός χάρτης μέσης θερμοκρασίας, καλύπτοντας τριακονταετία.
Η **Κλιματολογία** είναι μια συνδυαστική επιστήμη της Μετεωρολογίας και της Γεωγραφίας με βασικό αντικείμενο έρευνας και μελέτης την μακρόχρονη σύνθεση του καιρού, δηλαδή το κλίμα, την διάκριση αυτού παράλληλα με την ερμηνεία των μεταβολών του και των εξ αυτών επιπτώσεων, καθώς και την εφαρμογή συναφών δεδομένων προς επίλυση ειδικών προβλημάτων.Οι επιστήμονες του κλάδου αυτού καλούνται **κλιματολόγοι**.

## Διάκριση
Μια πρώτη διάκριση της Κλιματολογίας ανάλογα με τη σπουδή του αντικειμένου της είναι:
# η Περιγραφική κλιματολογία ή Κλιματογραφία
# η Φυσική κλιματολογία και
# η Εφαρμοσμένη κλιματολογία.
Ανάλογα δε του επιδιωκόμενου σκοπού η Κλιματολογία διακρίνεται σε επιμέρους κλάδους όπως (κατ' αλφαβητική σειρά):
# Αστική κλιματολογία
# Βιοκλιματολογία
# Γεωργική κλιματολογία
# Δυναμική κλιματολογία
# Ιατρική κλιματολογία
# Ιστορική κλιματολογία
# Κλιματολογία ανώτερης ατμόσφαιρας
# Κλιματολογία αερίων μαζών
# Μακροκλιματολογία
# Μεσοκλιματολογία
# Μικροκλιματολογία
# Παλαιοκλιματολογία

## Πηγές

* Μεγάλη Ελληνική Εγκυκλοπαίδεια τ.Γ΄ (συμπλήρωμα), σ.359-360
Φλορίδα (Ουρουγουάη)

Η **Φλορίδα** (ισπανικά: *Florida*, ισπανική  προφορά ΔΦΑ: [floˈɾiða]) είναι η πρωτεύουσα του διαμερίσματος Φλορίδα της Ουρουγουάης. Έχοντας έναν πληθυσμό πάνω από 33.000 κατοίκους.

Το ρυάκι Αρρόγιο Σάντα Λουσία Τσίκο ρέει κατά μήκος των ανατολικών και νότιων ορίων της πόλης.

Η πόλη ιδρύθηκε στις 24 Απριλίου 1809 με αυτό το όνομα Φλορίδα, προς τιμήν του Κόμη της Φλοριδαμπλάνκα, ο πρωθυπουργός του ισπανικού στέμματος.

Είναι έδρα της διάσημης *Πιέδρα Άλτα δε λα Φλορίδα*, ο τόπος της Διακήρυξης της Ανεξαρτησίας το 1825. Η πόλη είναι επίσης διάσημη από το  εκκλησάκι Σαν Κόνο, όπου πλήθη συγκεντρώνονται κάθε 3 Ιουνίου. Κάθε χρόνο στις 24 Απριλίου η πόλη γιορτάζει τον ιδρυτή της, Ιάκωβος Φλορίδα.

Το 2011, η Φλορίδα είχε έναν πληθυσμό 33.639 κατοίκους.

Υπάρχουν πολλά εργοστάσια στη Φλορίδα. Η Φλορίδα φιλοξενεί επίσης το παραδοσιακό Τρίαθλο της Φλορίδα.

## Παραπομπές


## Εξωτερικοί σύνδεσμοι
*
*INE map of Ciudad de Florida
*Διοίκηση του διαμερίσματος της Φλορίδα 
*turismoenuruguay (Τουρισμός στην Ουρουγουάη: Φλορίδα)
*Centro Comercial e Industrial de Florida
*Εφημερίδα El Heraldo de Florida 
*Florida - Viaje a Uruguay 
*Bienvenido a Uruguay: Artigas 

Κατηγορία:Πόλεις της Ουρουγουάης
The Rocky Horror Show

Το ***The Rocky Horror Show*** είναι ροκ όπερα - κωμωδία τρόμου της δεκαετίας του '70 του διάσημου θεατρικού συγγραφέα Ρίτσαρντ Ο'Μπράιαν.  

Το μιούζικαλ πρωτοπαίχτηκε στο Βρετανικό θέατρο Royal Court το 1973.  

Το 1975 ανέβηκε στο Μπρόντγουεϊ. Αργότερα, το *Rocky Horror Show* κυκλοφόρησε και σε μορφή ταινίας με το όνομα The Rocky Horror Picture Show. 

## Παραγωγές
* 1973 West End 
* 1974 Λος Άντζελες 
* 1975 Broadway 
* 1979 περιοδεία στην Βρετανία 
* 1980 περιοδεία στις ΗΠΑ 
* 1984 περιοδεία στην Βρετανία 
* 1990 West End αναβίωση 
* 1991 περιοδεία στην Βρετανία 
* 1994 περιοδεία στην Βρετανία 
* 1998 περιοδεία στην Βρετανία 
* 2000 Broadway αναβίωση 
* 2002 περιοδεία στην Βρετανία 
* 2006 περιοδεία στην Βρετανία 
* 2009 περιοδεία στην Βρετανία 
* 2013 περιοδεία στην Βρετανία 
* 2014 Θέατρο Rex Αθήνα

## Βραβεία
Το 1973, η παράσταση απέσπασε το Βραβείο Evening Standard για το Καλύτερο Μιούζικαλ.

## Παραπομπές


Κατηγορία:Ροκ όπερες
Κατηγορία:Αγγλικά θεατρικά έργα
Μονοπλακοφόρα

Τα **Μονοπλακοφόρα** είναι μία πολυφυλετική ομοταξία μαλακίων που ζούνστον βυθό της βαθιάς θάλασσας. Δεν ήταν γνωστοί σωζόμενοι αντιπρόσωποι μονοπλακοφόρων μέχρι το 1952· προηγουμένως ήταν γνωστά μόνο από απολιθώματα.

## Πηγές
* Lemche, Henning 1957. A new living deep-sea mollusc of the Cambro-Devonian class Monoplacophora. Nature, 179: 413–416, London.
* Lemche, Henning, in Marie Jenkins. 1972. The Curious Mollusks, New York.

## Περαιτέρω ανάγνωση
* Horný, Radwan 1963. On the systematic position of cyrtonelloids (Mollusca). Časopsis národního Muzea, oddil přírodovědný, 132: 90–93, Prague.
* Rozov, S. N. 1975. A new order of the Monoplacophora. Paleontological Journal, 9: 39–43, Washington.
* 

## Εξωτερικοί σύνδεσμοι

* Anatomy
* DiscoverLife: Taxonomy of Monoplacophora
* Animal Diversity Web: Monoplacophora
* Washington Nature Mapping Program: Monoplacophora
* Palaeos.com, ''Tryblidiida (Monoplacophora)'' Includes pictures and thorough discussion of cladistic issues.
* images of Monoplacophora


Κατηγορία:Ζωντανά απολιθώματα
Μελάμπους (ιερογραμματέας)

Ο **Μελάμπους** εικάζεται πως ήταν εξελληνισμένος Αιγύπτιος ιερογραμματέας του 3ου π.Χ. αιώνα. Διασώθηκαν δύο μικρές του πραγματείες που απευθύνονται προς τον βασιλιά Πτολεμαίο (πιθανώς τον **Φιλάδελφο**). Η πρώτη *(Περί παλμών μαντική)* πραγματευόταν την μαντική διάσταση των αυτόματων ακούσιων κινήσεων του σώματος και  η δεύτερη *(Περί ελαιών του σώματος)* την μαντική και την φυσιογνωμική διάσταση  των ελιών του δέρματος). Πρωτοεκδόθηκαν το 1545 (μόνο το αρχαιοελληνικό κείμενο) και το 1552 (με λατινική μετάφραση). Αργότερα μεταφράσθηκαν στα γαλλικά και γερμανικά.
 
Σύγχρονοι ερευνητές ωστόσο πιστεύουν ότι τα έργα γράφτηκαν μάλλον από κάποιο *ψευδο-Μελάμποδα* (έναν άγνωστο συγγραφέα που θέλησε να εκμεταλλευτεί την αίγλη του ονόματος  του μεγάλου μάντη της μυθικής εποχής) και ίσως ήταν κεφάλαια ενός μεγαλύτερου έργου με τίτλο *Περί τεράτων και σημείων* που μνημονεύει ο Αρτεμίδωρος στα *Ονειροκριτικά* του.

## Παραπομπές


κατηγορία:Αρχαίοι Έλληνες συγγραφείς
Μοναστήρι των Σελεστίνων του Παρισιού

Το **μοναστήρι των Σελεστίνων** είναι παλιό μοναστήρι του Τάγματος των Σελεστίνων, το οποίο βρισκόταν κοντά στην *[[Place de la Bastille]]*, στην συνοικία του Αρσενάλ, στο 4ο δημοτικό διαμέρισμα του Παρισιού στη Γαλλία. 

Το μοναστήρι ιδρύθηκε το 1352 στην θέση ενός παλιού μοναστηριού του Τάγματος των Καρμελιτών. Αποτελεί την δεύτερη σημαντικότερη βασιλική νεκρόπολη, μετά την Βασιλική Σαιν-Ντενί. Το λαμπρό αυτό μοναστήρι βρισκόταν σε κοντινή απόσταση από το Μέγαρο Σαιν-Πολ, την αγαπημένη κατοικία του Καρόλου Ε΄ και του Καρόλου ΣΤ΄ στο Λε Μαραί. Σημαντικός αριθμός πριγκίπων ήσαν θαμμένοι εντός αυτού. Εκτεινόταν κατά μήκος του Σηκουάνα, από τον αριθμό 12 του *[[boulevard Henri-IV]]* έως τον αριθμό 2 της *[[rue du Petit-Musc]]*, ενώ στα βόρεια, σχεδόν μέχρι την *[[rue de la Cerisaie]]*.

Το μοναστήρι, το οποίο είχε ανακατασκευαστεί το 1730, βεβηλώθηκε στην διάρκεια της Γαλλικής Επανάστασης και μετατράπηκε σε αποθήκη ξυλείας. Σφραγισμένο το 1790, μετατράπηκε σε στρατώνα την περίοδο της Υπατείας. Μετά από αυτή την περίοδο, ορισμένες εκ των νεκρικών πλακών ανευρέθηκαν από τον Αλεξάντρ Λενουάρ, με σημαντικότερη, αυτή του Λατίνου βασιλέα Λέωντα Ε΄ της Αρμενίας, η οποία μεταφέρθηκε στο Μουσείο Γαλλικών Μνημείων στην Βασιλική Σαιν-Ντενί. Το 1866, η διάνοιξη του *[[boulevard Henri-IV]]* οδήγησε το μοναστήρι στην απώλεια του ενός τρίτου της έκτασής του.

Μεταξύ του 1895 και του 1901, τα τελευταία εναπομείναντα τμήματα του περιστυλίου κατεδαφίστηκαν στην διάρκεια των εργασιών για την ανέγερση του νέου στρατώνα των Σελεστίνων, αρχηγείου του επιτελείου της Ρεπουμπλικανικής Φρουράς.

## Παραπομπές


## Βιβλιογραφία

* 
* 
* Claude Mutafian,  *Leon V of Lusignan, last king of Armenia* https://web.archive.org/web/20080229054434/http://www.armenie-mon-amie.com/IMG/pdf/Fiches-corrections-2007-der.pdf
* Pierre-Yves Le Pogram, *Tomb of Leon V de Lusignan* https://web.archive.org/web/20080229054434/http://www.armenie-mon-amie.com/IMG/pdf/Fiches-corrections-2007-der.pdf

Κατηγορία:Θρησκευτικά κτίρια και κατασκευές στο Παρίσι
Κατηγορία:Μοναστήρια στη Γαλλία
Κέρκωψ

Ο **Κέρκωψ**, ο επονομαζόμενος **Πυθαγόρειος**, ήταν ορφικός ποιητής άγνωστης εποχής, πρωιμοτερης όμως του 4ου π.Χ. αιώνα.

Ο Κλήμης ο Αλεξανδρεύς (επικαλούμενος παλαιότερη μαρτυρία του γραμματικού Επιγένη, συγγραφέα μιας χαμένης πραγματείας με τίτλο *Περί της εις Ορφέα ποιήσεως*) αναφέρει ότι ο Κέρκωψ έγραψε δύο ορφικά ποιήματα, την *Εις Άδου κατάβασιν* (που σωζόταν τουλάχιστον μέχρι την αλεξανδρινή εποχή) και τον *Ιερόν Λόγον*. Η Σούδα προσθέτει ότι οι *Ιεροί Λόγοι* αποτελούνταν από 24 ραψωδίες και ότι ορισμένοι απέδιδαν το έργο (αντί στον Κέρκωπα) στον μυθικό Ορφέα ή στον Θεόγνητο τον Θεσσαλό. Ως συγγραφέα όμως της *Εις Άδου καταβάσεως* μνημονεύει μόνον τον ποιητή Ορφέα τον Καμαριναίο.

Να σημειωθεί τέλος ότι ορισμένοι μελετητές ταύτιζαν τον Κέρκωπα τον Πυθαγόρειο με τον Κέρκωπα τον Μιλήσιο, τον φερόμενο και ως ποιητή του χαμένου έπους *[[Αιγίμιος (έπος)|Αιγίμιος]]*.

## Παραπομπές


κατηγορία:Αρχαίοι Έλληνες ποιητές
Κωνσταντίνος Λούρος

Ο **Κωνσταντίνος Λούρος** (1864 - 1957) ήταν Έλληνας καθηγητής Μαιευτικής και Γυναικολογίας στο Πανεπιστήμιο Αθηνών και πολιτικός.

## Βιογραφικά στοιχεία

Γεννήθηκε στη Ναύπακτο και γιος του Νικολάου Λούρου, ανθυπασπιστή, και της Ουρανίας Ζυγουράκη, κόρης του κτηματία Ιωάννου Ζυγουράκη. Σπούδασε στην Ιατρική σχολή του Πανεπιστημίου Αθηνών (1883 - 1887), του οποίου στη συνέχεια ανακηρύχθηκε διδάκτωρ. Συμπλήρωσε τις σπουδές του στο Μόναχο, τη Βιέννη, το Λονδίνο, το Δουβλίνο, το Εδιμβούργο και το Βερολίνο. Το 1896 εγκαταστάθηκε στην Ελλάδα και ένα χρόνο αργότερα εξελέγη υφηγητής της Μαιευτικής και Γυναικολογίας στο Πανεπιστήμιο Αθηνών για να εκλεγεί, τελικώς, το 1898, τακτικός καθηγητής της ίδιας έδρας. Το 1934 συνταξιοδοτήθηκε λαμβάνοντας τον τίτλου του Ομότιμου Καθηγητή. Κατά τη διάρκεια της ακαδημαϊκής του σταδιοδρομίας απολύθηκε τρείς φορές για πολιτικούς λόγους. 

Διετέλεσε κοσμήτορας της Ιατρικής σχολής, αντιπρύτανης & πρύτανης (1923 - 1924) του Πανεπιστημίου Αθηνών, διευθυντής του Δημόσιου Μαιευτηρίου, του οποίου τις λειτουργίες αναβάθμισε, καθώς και επίτιμο μέλος της της Γυναικολογικής και Mαιευτικής Eταιρείας του Bερολίνου. Είχε εκδώσει αρκετές επιστημονικές μελέτες και συγγράματα μεταξύ των οποίων τη *Μαιευτική*. Υπήρξε επίσης ο προσωπικός ιατρός της βασιλικής οικογένειας έχοντας συμμετάσχει στις περισσότερες γέννες των μελών της μεταξύ των οποίων σε αυτές του Βασιλιά Παύλου. Το 1958 εκδόθηκαν τα απομνημονεύματά του με τίτλο *Περασμένα Χρόνια*.

Παράλληλα με την ακαδημαϊκή του δραστηριότητα ασχολήθηκε με την πολιτική εκλεγόμενος το 1932 γερουσιαστής με το Λαϊκό Κόμμα. Στις εκλογές του 1935 εξελέγη βουλευτής Αιτωλοακαρνανίας. Διετέλεσε υφυπουργός Υγείας, Προνοίας και Κοινωνικής Αντίληψης στην κυβέρνηση Κονδύλη.

Απεβίωσε στην Αθήνα το 1957. Γιος του ήταν ο Νικόλαος Λούρος, καθηγητής Μαιευτικής και Γυναικολογίας.

## Πηγές


ΜΑΙΕΥΤΙΚΗ (1925) - Υπό Κωνσταντίνου Ν. Λούρου https://www.okypus.com/product-page/%CE%BC%CE%B1%CE%B9%CE%B5%CF%85%CF%84%CE%B9%CE%BA%CE%B7-1925-%CF%85%CF%80%CF%8C-%CE%BA%CF%89%CE%BD%CF%83%CF%84%CE%B1%CE%BD%CF%84%CE%AF%CE%BD%CE%BF%CF%85-%CE%BD-%CE%BB%CE%BF%CF%8D%CF%81%CE%BF%CF%85

Κατηγορία:Έλληνες μαιευτήρες
Κατηγορία:Έλληνες γυναικολόγοι
Κατηγορία:Έλληνες ιατροί του 19ου αιώνα
Κατηγορία:Έλληνες ιατροί του 20ού αιώνα
Κατηγορία:Βουλευτές Αιτωλοακαρνανίας
Κατηγορία:Έλληνες γερουσιαστές
Κατηγορία:Έλληνες υφυπουργοί Κρατικής Υγιεινής και Αντιλήψεως
Ταϊτιανή Ομοσπονδία Ποδοσφαίρου

Η **Ταϊτιανή Ομοσπονδία Ποδοσφαίρου** (γαλλικά: *Fédération Tahitienne de Football*, TFT) είναι το ανώτατο όργανο διοίκησης του ποδοσφαίρου στη Γαλλική Πολυνησία. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Γαλλικής Πολυνησίας.

## Ιστορία
Ιδρύθηκε το 1938 και προσχώρησε στη FIFA και στην OFC το 1990.

## Παραπομπές


## Eξωτερικοί σύνδεσμοι
* Επίσημη ιστοσελίδα
* Tahiti  στην ιστοσελίδα της FIFA
* Tahiti στην ιστοσελίδα της OFC

Κατηγορία:Ποδοσφαιρικές ομοσπονδίες
Κέρκωψ ο Μιλήσιος

Ο **Κέρκωψ ο Μιλήσιος** ήταν ποιητής του 6ου π.Χ. αιώνα, σύγχρονος και ανταγωνιστής του Ησιόδου σύμφωνα με τον Διογένη τον Λαέρτιο. Ο Αθήναιος τον αναφέρει ως πιθανό δημιουργό του έπους *[[Αιγίμιος (έπος)|Αιγίμιος]]*. Μνημονεύεται επίσης από τον Απολλόδωρο. 

Ορισμένοι τον ταυτίζουν με τον άλλο Κέρκωπα, τον ορφικό ποιητή.

## Παραπομπές


κατηγορία:Αρχαίοι Έλληνες ποιητές
κατηγορία:Αρχαίοι Έλληνες επικοί ποιητές
κατηγορία:Αρχαίοι Μιλήσιοι
Κλιματικό έτος

Ως **κλιματικό έτος** χαρακτηρίζεται ο καιρός, (οι καιρικές συνθήκες), περιόδου ενός έτους, ορισμένου μετεωρολογικού σταθμού, κατά μία από τις γνωστές κλιματολογικές ταξινομήσεις.

Για παράδειγμα αν σε κάποιο μετεωρολογικό σταθμό ο καιρός που επικράτησε στην περίοδο του έτους ήταν ασυνήθως γλυκύς και βροχερός που προσομοιάζει με το τροπικό κλίμα, (κατά την ταξινόμηση του Κέππεν), τότε λέγεται ότι ο συγκεκριμένος σταθμός είχε τροπικό έτος, ανεξάρτητα του χαρακτηρισμού του κλίματος του τόπου που βρίσκεται.

Πολλές φορές συμβαίνει ο όρος ν΄ αναφέρεται όχι μόνο για κάποιο σταθμό αλλά και για αρκετούς άλλους σταθμούς ευρύτερης περιοχής, οπότε ο όρος αναφέρεται στη συγκεκριμένη περιοχή. Τα κλιματικά έτη λαμβάνονται υπόψη στον προσδιορισμό των τοπικών κλιμάτων.

Το κλιματικό έτος δεν θα πρέπει να συγχέεται με το κλιματολογικό έτος που αναφέρεται στο κοινό δωδεκάμηνο ημερολογιακό έτος.

## Πηγές
* Μεγάλη Ελληνική Εγκυκλοπαίδεια τ.Γ΄ *συμπλήρωμα) σ.359.

Κατηγορία:Κλιματολογία
Στέφανος Βογορίδης

Ο πρίγκηπας (Μπέης) **Στέφανος Βογορίδης** (βουλγαρικά: Стефан Богориди· ρουμάνικα: Ștefan Vogoride· τούρκικα: Stefanaki Bey· 1755 ή 1780 έως 1859) ήταν υψηλόβαθμος Οθωμανός πολιτικός βουλγαρικής καταγωγής. Ήταν εγγονός του Αγίου Σωφρόνιου της Βράτσα και πατέρας του Αλέξανδρου και Νικολάου Βογορίδη. Ο Στέφανος και ο αδελφός του Αθανάσιος πήραν το όνομα *Βογορίδης* προς τιμήν του Βόρις Α΄ της Βουλγαρίας (γνωστός και ως *Βόγορης*), του πρώτου χριστιανού ηγέτη της Βουλγαρίας. Ήταν μέλος της Φιλικής Εταιρείας.

## Βιογραφία
Γεννημένος στο Κότελ της Βουλγαρίας, ο Στέφανος σπούδασε στην ελληνική Αυθεντική Ακαδημία Βουκουρεστίου, όπου άλλαξε το όνομά του από *Στόικο* σε *Στέφαν*. Αφού τελείωσε τις σπουδές του, ο Στέφανος κατατάχθηκε στο Οθωμανικό Πολεμικό Ναυτικό ως δραγουμάνος, δηλαδή μεταφραστής, υπό τον Σεΐντ Μουσταφά Πασά (τον μελλοντικό σουλτάνο Μουσταφά Δ΄). Πολέμησε στη Μάχη του Αμπουκίρ εναντίον του Ναπολέοντα Α΄ Βοναπάρτη στην Αίγυπτο, όπου κατάφερε να ξεφύγει μετά την ήττα των Οθωμανών.

Το 1812 ο Στέφανος έφτασε στη Μολδαβία μαζί με τον πρίγκηπα Σκαρλάτο Καλλιμάχη, ο οποίος τον διόρισε κυβερνήτη στο Γκαλάτσι (1812-1819). Το 1821, κατά τη διάρκεια της επανάστασης του Τούντορ Βλαντιμιρέσκου και την εισβολή του Ιερού Λόχου, ήταν καϊμακάμης της Μολδαβίας, μία θέση την οποία διατήρησε μετά τη νίκη της Οθωμανικής Αυτοκρατορίας εναντίον των επαναστατών. Ανάμεσα στο 1825 και το 1828 εξορίστηκε στη Μικρά Ασία (Ανατολία).

Μετά τον Ρωσοτουρκικό πόλεμο του 1828-1829 και τη Συνθήκη της Αδριανούπολης έγινε σύμβουλος του σουλτάνου Μαχμούτ Β΄, ο οποίος του έδωσε τον τίτλο του μπέη και τον διόρισε κυβερνήτη της Σάμου. Επισκέφτηκε τη Σάμο μόνο μια φορά το 1839 και κυβερνούσε το νησί από την Κωνσταντινούπολη. Ο Στέφανος, που μετονόμασε τη πρωτεύουσα του νησιού σε Στεφανούπολη, ήταν μισητός από τον λαό εξαιτίας της αυθαίρετης κυριαρχίας του. Οι Σαμιώτες επαναστάτησαν εναντίον του το 1849 και ένα χρόνο αργότερα ο σουλτάνος τον καθαίρεσε.

Ο Στέφανος ήταν αυτοκρατορικός σύμβουλος του σουλτάνου Αμπντούλ Μετζίτ Α΄ και ένας από τους πρωτοπόρους του Τανζιμάτ. Ήταν ο πρώτος Χριστιανός που μετά την Άλωση της Κωνσταντινούπολης το 1453 καλωσόρισε έναν Οθωμανό σουλτάνο σαν επισκέπτη στο σπίτι του. Το 1849 πήρε άδεια από τον σουλτάνο για τη κατασκευή ορθόδοξης εκκλησίας στην Κωνσταντινούπολη. Στο σημείο που βρισκόταν κατασκευάστηκε μια εκκλησία από χυτοσίδηρο που ονομάστηκε Άγιος Στέφανος προς τιμήν του ευεργέτη της. Πέθανε το 1859 στην Κωνσταντινούπολη.

## Παραπομπές



Κατηγορία:Ηγεμόνες Σάμου
Κατηγορία:Ηγεμόνες της Μολδαβίας
Κατηγορία:Βούλγαροι ευγενείς
Κατηγορία:Βούλγαροι μέλη της Φιλικής Εταιρείας
ΡΙΚ2

Το **ΡΙΚ2** (Ραδιοφωνικό Ίδρυμα Κύπρου Δύο) είναι το δεύτερο τηλεοπτικό κανάλι του Ραδιοφωνικού Ιδρύματος Κύπρου.

## Ιστορία
Ξεκίνησε να εκπέμπει το Σάββατο 21 Μαρτίου 1992. Μεταδίδει δελτία ειδήσεων στα ελληνικά, τουρκικά και αγγλικά, παιδικά και αθλητικά προγράμματα στα Ελληνικά, την καθημερινή εκπομπή BIZ (ΕΜΕΙΣ) στα ελληνικά και τουρκικά με θέματα που ενδιαφέρουν τόσο τους Τουρκοκύπριους όσο και τους Ελληνοκύπριους, καθώς επίσης και πολιτιστικές εκπομπές και ξένες σειρές και ταινίες. Από το σταθμό αυτό αναμεταδίδεται επίσης και το Euronews.

## Λογότυπα

## Παραπομπές


## Βιβλιογραφία
*

## Εξωτερικοί Σύνδεσμοι
*Ιστοσελίδα του Ιδρύματος
*Το πρόγραμμα των τηλεοπτικών σταθμών του Ιδρύματος

Κατηγορία:Κυπριακοί τηλεοπτικοί σταθμοί
Κατηγορία:Ραδιοφωνικό Ίδρυμα Κύπρου
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1992
Ξυπόλητο Κολέγιο

Το **Κέντρο Κοινωνικής Εργασίας και Έρευνας** ("SWRC"), γνωστό ευρύτερα ως **Ξυπόλητο Κολέγιο** είναι εθελοντικός εκπαιδευτικός οργανισμός που λειτουργεί σε διαφόρους τομείς εκπαίδευσης, ανάπτυξης δεξιοτήτων, υγείας, ηλεκτροδότησης μέσω ηλιακής ενέργειας τοπικών κοινοτήτων και ενίσχυσης των γυναικών. Ιδρύθηκε από τον Μπάνκερ Ρόι το 1972. Έχει καταχωριστεί ως **Friends of Tilonia Inc.**

Το "Ξυπόλητο Κολέγιο" στο χωριό Τιλόνια παραδίδει μαθήματα ανάγνωσης, γραφής και λογιστικής σε ενήλικες και παιδιά. Τα κορίτσια υπερτερούν αριθμητικά των αγοριών στα νυκτερινά σχολεία. Το 2008 υπήρχαν περίπου 3.000 παιδιά σε 150 νυκτερινά σχολεία.

Ο ιδρυτής αυτού του οργανισμού Μπάνκερ Ρόι συμπεριελήφθηκε στο *[[Time]]* στους 100 ανθρώπους με τη μεγαλύτερη επίδραση στο κοινωνικό σύνολο για το έργο του στο "Ξυπόλητο Κολέγιο". Ο Γκρεκ Μόρτενσον έγραψε ότι το κοινωνικό εθελοντικό σχολείο του εκπαίδευσε περισσότερα από 3 εκατομμύρια ανθρώπους σε επαγγέλματα του σύγχρονου κόσμου.

## Σημειώσεις - Παραπομπές


## Εξωτερικοί σύνδεσμοι
*Μπάνκερ Ρόι: Μαθαίνοντας από το ξυπόλητο κίνημα
*Η Ξυπόλητη Προσέγγιση, δοκίμιο της Sumithra Prasanna για το Διεθνές Μουσείο Γυναικών

Κατηγορία:Εκπαιδευτικά ιδρύματα στην Ινδία
Παράλληλοι δρόμοι

**Παράλληλοι δρόμοι** είναι μία ελληνική καθημερινή τηλεοπτική σειρά του Mega Channel σε σενάριο Κάλης Καρατζά. 
Το πρώτο επεισόδιο της σειράς προβλήθηκε στις 9 Νοεμβρίου του 1992 και ολοκληρώθηκε μετά από δύο σεζόν προβολής το 1994. 
Η σειρά αποτελεί τη δεύτερη καθημερινή σειρά που προβλήθηκε από τον τηλεοπτικό σταθμό Mega Channel, μετά τη «*Δίψα*» το 1990, κατά τα πρώτα χρόνια λειτουργίας του σταθμού.

Τη σκηνοθεσία της σειράς ανέλαβαν ο Φράνσις Κάραμποτ και ο Γιώργος Νικολαΐδης.
Την παραγωγή της σειράς είχε το Studio ATA. 
Πρωταγωνιστές της σειράς είναι ο Τίτος Βανδής και ο Πέτρος Ζαρκάδης. 

Μετά την ολοκλήρωσή της, η σειρά προβάλλεται σχεδόν κάθε χρόνο σε επανάληψη κατά τις πρώτες πρωινές ώρες από το ίδιο κανάλι.

## Υπόθεση
Οι "Παράλληλοι Δρόμοι" είναι ένα κοινωνικό δράμα, που εξιστορεί την άνοδο και την πτώση δύο ισχυρών οικογενειών, οι οποίες  συνδέονται με μεγάλα οικονομικά συμφέροντα. Γενάρχες των δύο αυτών οικογενειών είναι ο Λουκάς Παπαγιάννης και ο Φώτης Κροντηράς. Τους δύο αυτοδημιούργητους άντρες,  εκτός από τον επιχειρηματικό τους δεσμό, τους συνδέει και κάτι ακόμα: ένα συνταρακτικό μυστικό, το οποίο θα αποβεί τραγικά καθοριστικό στην παράλληλη ζωή τους. Το μυστικό αυτό δημιουργεί ρωγμές στις σχέσεις των δύο αντρών - ρωγμές που πληθαίνουν και μεταφέρονται στο βιομηχανικό κολοσσό που διοικούν και τους αναγκάζει να αποκλείουν πεισματικά κάθε ερωτικό δεσμό ανάμεσα στα μέλη των οικογενειών τους. 

## Επισκόπηση σειράς

## Διανομή
### Πρωταγωνιστικό Καστ

### Βασικό Καστ

### Συμμετοχές
* Μαράϊα Βουράκη 
* Τώνης Γιακωβάκης
* Ελένη Ιωάννου 
* Ντιάνα Καβέτσου 
* Κατερίνα Καλομοίρη 
* Αλέκος Κολλιόπουλος 
* Θανάσης Νάκος 
* Αντώνης Ραμπαούνης 
* Γεωργία Ανέστη 
* Ρέα Χαλκιαδάκη 
* Γιώργος Χανδόλιας 
* Γιώργος Χαραλαμπίδης

## Παραπομπές


## Πηγές
* 
*Παράλληλοι δρόμοι στο megatv.com

Κατηγορία:Τηλεοπτικές σειρές Mega
Κατηγορία:Ελληνικές σαπουνόπερες
Κινέζικη αμφίβια σαλαμάνδρα

Η **Κινεζική αμφίβια σαλαμάνδρα**  είναι μια κοινή σαλαμάνδρα που συχνά μπορεί να την δει κάποιος σε πολλά καταστήματα κατοικίδιων ζώων.Συχνά συγχέεται με την ιαπωνική αμφίβια σαλαμάνδρα (Cynops pyrrhogaster).
## παραπομπές


Κατηγορία:Ουρόδηλα
Βάγκνερ (αποσαφήνιση)

Το γερμανικό επώνυμο **Βάγκνερ** (*Wagner*, αναφέρεται και εξελληνισμένο ως **Βάγνερ**) σημαίνει κατασκευαστής ή οδηγός αμαξών, αμαξάς. Εκτός από τον περίφημο συνθέτη Ρίχαρντ Βάγκνερ, μπορεί να αναφέρεται σε κάποιο από τα παρακάτω πρόσωπα:

* Άντολφ Βάγκνερ (1835-1917), Γερμανός οικονομολόγος
* Βίλαντ Βάγκνερ (1917-1966), Γερμανός σκηνοθέτης της όπερας, εγγονός του Ρίχαρντ
* Βίλχελμ Βάγκνερ (1843-1880), Γερμανός ελληνιστής
* Βίνιφρεντ Βάγκνερ (1897-1980), Αγγλίδα διευθύντρια του Φεστιβάλ του Μπαϊρόιτ, νύφη του Ρίχαρντ
* Βόλφγκανγκ Βάγκνερ (1919-2010), Γερμανός σκηνοθέτης της όπερας, εγγονός του Ρίχαρντ
* Γιάσμιν Βάγκνερ (γενν. 1980), τραγουδίστρια της ποπ
* Γιόζεφ Φραντς Βάγκνερ (1856-1908), Αυστριακός συνθέτης εμβατηρίων
* Γιόζεφ Βάγκνερ (γκαουλάιτερ) (1899-1945), αξιωματούχος των Ναζί
* Γιόχαν Αντρέας Βάγκνερ (1797-1861), Γερμανός παλαιοντολόγος, ζωολόγος και αρχαιολόγος
* Γιοχάνα Γιάχμαν Βάγκνερ (1824-1894), Γερμανίδα τραγουδίστρια, ανεψιά του Ρίχαρντ
* Γκέοργκ Γκότφρηντ Βάγκνερ (1698-1756), Γερμανός συνθέτης και βιολιστής
* Γκούσταφ Βάγκνερ (1911-1980), υποδιοικητής του στρατοπέδου εξόντωσης Σομπιμπόρ
* Έντουαρντ Βάγκνερ (1894-1944), Γερμανός στρατιωτικός και αντιστασιακός κατά του Χίτλερ
* Ζίγκφριντ Βάγκνερ (1869-1930), Γερμανός συνθέτης, στιχουργός όπερας και διευθυντής ορχήστρας, γιος του Ρίχαρντ
* Καρλ Γιάκομπ Βάγκνερ (1772-1822), Γερμανός συνθέτης και διευθυντής ορχήστρας
* Καταρίνα Βάγκνερ (γενν. 1978), Γερμανίδα σκηνοθέτιδα της όπερας
* Κλάους Βάγκνερ (1910-2000), Γερμανός μαθηματικός
* Κόζιμα Βάγκνερ (1837-1930), κόρη του Φραντς Λιστ και σύζυγος του Ρίχαρντ Βάγκνερ
* Μόριτς Βάγκνερ (1813-1887), Γερμανός εξερευνητής, γεωγράφος και φυσιοδίφης
* Νάντορ Βάγκνερ (1922-1997), Ούγγρος γλύπτης
* Ότο Βάγκνερ (1841-1918), Αυστριακός αρχιτέκτονας
* Πέτερ Γιόζεφ Βάγκνερ (1865-1931), Γερμανός μουσικολόγος
* Ρίχαρντ Βάγκνερ (συγγραφέας) (γενν. 1952), Γερμανός μυθιστοριογράφος
* Ρομπέρ Λεόν Βαγκνέρ (γενν. 1905), Γάλλος γλωσσολόγος
* Ρόμπερτ Βάγκνερ (γενν. 1930), Αμερικανός ηθοποιός
* Ρόμπερτ Φ. Βάγκνερ (1877-1953), Αμερικανός γερουσιαστής
* Ρόμπερτ Φ. Βάγκνερ, τζούνιορ (1910-1991), Αμερικανός πολιτικός, δήμαρχος της Νέας Υόρκης επί 12ετία, γιος του προηγούμενου
* Σάντρο Βάγκνερ (γενν. 1987), Γερμανός ποδοσφαιριστής
* Τίνι Βάγκνερ (1919-2004), Ολλανδή κολυμβήτρια, χρυσή ολυμπιονίκης
* Φρήντριχ Βίλχελμ Βάγκνερ (1814-1857), Γερμανός φιλόλογος
* Φριτς Άρνο Βάγκνερ (1889-1958), Γερμανός κινηματογραφιστής
* Χάινριχ Λέοπολντ Βάγκνερ (1747-1779), Γερμανός θεατρικός συγγραφέας

## Δείτε επίσης
* Γουάγκνερ, η αγγλική προφορά, κυρίως για απογόνους μεταναστών στις ΗΠΑ

Βαγκνερ